《春夜寒甚怀凤生》
清代·陈作霖

三月将半春未归，海棠冻僵红不肥。满天密云悭作雨，朔风料峭寒砭肌。

此时摊书拥裘坐，微吟肯辍镫前课。漏滴铜壶宵已深，淡月窥帘趁窗破。

北乡飞鸿逐去尘，谁怜怀远意逡巡。深居斗室犹嫌冷，况尔风檐对策人。

作者简介：陈作霖，字雨生，号伯雨，晚号可园，江宁人。光绪乙亥举人，就职教谕。有《可园》、《寿藻堂》等集。